Možnosť otehotnenia v 55 rokoch
Dobrý deň ,,mám 55 rokov užívala som antikoncepciu a keďže som videla že sa mi menzes pomaličky stráca prestala som ju jesť. Už 5 mesiacov nemám menštruáciu. Cítim sa celkom fajn ,sem tam mám slabý nával . Môžem otehotnieť?Mám veľký strach mať sex i keď mi chýba, ale strach mi nedovolí mať sex.
Dobrý deň,
ďakujeme Vám za otázku.
Pokiaľ máte vynechanú menštruáciu v pokročilom veku je veľmi pravdepodobné, že prechádzate prechodom (menopauzou). Menopauza sa oficiálne považuje za ukončenú menštruáciu na 12 mesiacov po sebe bez krvácania. Pokiaľ neubehol ešte celý rok jedná sa o tzv. perimenopauzu.
Aby došlo k otehotneniu musí dôjsť k ovulácií. Tá sa môže ešte sporadicky vyskytnúť. Preto je vhodnejšie používať ochranu až kým nebudete po dobu 12 mesiacov bez menštruácie, teda do potvrdeného nástupu menopauzy.
Prajem Vám všetko dobré.
S pozdravom
PharmDr. Lenka Čorbová.